
PLEC DE PRESCRIPCIONS TECNIQUES PER A LA CONTRACTACIÓ DEL CASAL D’ESTIU MUNICIPAL DE L’ANY 2024.


1.- ​OBJECTE DEL CONTRACTE

L'objecte del present contracte és la prestació del servei del Casal d’estiu municipal  (educació infantil i primària) que es realitzarà l'any 2024, dirigit a infants d’edats d’educació infantil i primària (de I3 a 6è finalitzats el curs 23-24) i que s’haurà de prestar d’acord amb les clàusules i condicions que s'exposen a continuació:

2.-FINALITAT I OBJECTIUS.

El servei de Casal d’estiu municipal s’engega amb la voluntat d’oferir una alternativa d’educació en el lleure per als infants del municipi durant el mes de juliol, plantejant-lo com un programa d’activitats educatives i recreatives, com un espai de cohesió social i com una eina per a afavorir la conciliació a les famílies. Els objectius són:

· Oferir un programa d'activitats en el marc de l’educació en el lleure, d'estiu en el lleure, divers i variat, per tal que pugui resultar adient per a tota mena d’infants des de P3 fins a sisè.
· Generar una activitat que suposi un punt de trobada i de cohesió social entre alumnes de diferents edats i escolaritzats als diferents centres educatius d’educació infantil i primària del municipi.
· Oferir a les famílies una eina que faciliti la conciliació entre la vida laboral i familiar.
· Fomentar la dinamització social i atenció a la diversitat des de qualsevol àmbit.
· Plantejar activitats que fomentin el coneixement del municipi.
· Plantejar activitats que fomentin  les relacions igualitàries i respectuoses.

3.-TIPOLOGIA I NOMBRE DE PERSONES USUÀRIES.

El servei Casal municipal d'Estiu ha d'anar adreçat a alumnes des d'l3 fins a 6é de primària, entenent el curs realitzat durant el curs escolar 2023-24. Caldrà organitzar el servei en grups d’infants d’una edat el més similar possible, d’acord amb el nombre d’inscripcions final i amb l’edat de les persones inscrites.

Es preveu un nombre màxim de 100 usuaris, entre els cursos de I3 i 6è de primària, cursats durant el curs escolar 2023-24.

4.-INSTAL·LACIONS A UTILITZAR.

Les activitats es realitzaran a les instal·lacions següents:

· Escola El Turó. Serà la instal·lació principal, on es durà a terme l’activitat ordinària del casal d’estiu.
· Pavelló d’esports i altres instal·lacions esportives municipials, per certes activitats esportives, d’acord amb el projecte de casal i amb la disponibilitat dels espais.
· Centre Civic El Rieral de Bigues i Espai Jove L@Cova, per certes activitats artístiques, escèniques, culturals o de qualsevol altre tipus, d’acord amb el projecte del casal i amb la disponibilitat dels espais..
· Altres espais públics: parcs, passeig fluvial, etc. d’acord amb el projecte del casal.

5.-CALENDARI I HORARI.

· El servei s’oferirà des del 1 fins el 26 de juliol (4 setmanes).
· L’horari ordinari del Casal serà de 9 a 13 hores. 
· L’horari els dies de sortida (2 sortides en tot el període) serà de 9 a 17h aproximadament.
· Caldrà oferir servei complementari d’acollida al matí (de 8:30 a 9) i al migdia (de 13 a 13:30).

6.-TIPUS D’ACTIVITATS.

· Caldrà oferir una programació d’activitats adaptada a les edats dels infants i que inclogui:

· Tallers i manualitats.
· Activitats esportives en instal·lacions municipals i en el medi natural.
· Sortides pel municipi.
· Sortides lúdiques fora del municipi de dia sencer.(2  en tot el Casal)

7.-PREUS DEL SERVEI

El preu màxim del servei serà el següent, podent-se presentar propostes més econòmiques:

	 
	1 setmana
	2 setmanes
	3 setmanes
	4 setmanes

	9 a 13h
	85 €
	160 €
	240 €
	310 €

	Acollida matí (8:30 a 9h)
	7,50€/setmana
	7,50€/setmana
	7,50€/setmana
	7,50€/setmana

	Acollida migdia (13h a 13:30h)
	7,50€/setmana
	7,50€/setmana
	7,50€/setmana
	7,50€/setmana




Caldrà preveure inscripcions per tot el Casal o per setmanes (1, 2, 3 o 4 setmanes).

8.-OBLIGACIONS DE L’EMPRESA ADJUDICATÀRIA DEL SERVEI.

L’Empresa adjudicatària que donarà el servei de monitoratge del Casal municipal d'estiu estarà subjecte al compliment de les següents obligacions:

· Coordinar i dirigir el servei.
· Dur a terme les activitats d'acord amb la programació presentada. Aquesta programació es podrà modificar de comú acord amb l’Ajuntament i per tal de millorar el servei.
· Coordinar-se amb l’Ajuntament per la utilització de les instal·lacions, equipaments i material municipal.
· Fer control d’assistència diària de les persones inscrites.
· Notificar a la Secretaria General de Joventut, 20 dies abans que comenci el Casal municipal d'estiu la seva execució. Tanmateix notificar també qualsevol variació i/o modificació.
· Contractar el personal necessari per a la correcte prestació del servei, així com per cobrir les possibles baixes i substitucions, seguint les condicions pel que fa a ràtios i titulacions que estableix el decret 267/2016, de 5 de juliol, de les activitats d'educació en el lleure en les quals participen menors de 18 anys.
· Facilitar la informació necessària a l’Ajuntament per tal que aquest darrer pugui supervisar el servei.
· Pel que fa a sous i condicions laborals, caldrà complir amb el Conveni Col·lectiu del Sector del Lleure Educatiu i Sociocultural de Catalunya vigent.
· L'empresa haurà de gestionar i adquirir el material fungible necessari per a la realització de totes les activitats programades.
· Caldrà establir contacte, atendre i mantenir informades les famílies a través del correu electrònic del casal municipal i el telèfon mòbil de la direcció que aportarà l'empresa.
· Vetllar perquè les activitats es desenvolupin amb les condicions necessàries de seguretat, sanitàries i d'higiene. Caldrà informar a totes les persones interessades de les característiques del servei.
· Disposar d'un protocol elaborat i aprovat de les mesures sanitàries corresponents durant la realització del casal.
· Organitzar una reunió informativa per a les famílies abans de l'inici de l'activitat.
· Subministrar 1 samarreta per cada infant i 1 samarreta per cada monitor/responsable de l’activitat amb la imatge del casal i el logotip municipal.
· Complir amb la normativa vigent pel que fa a protecció de dades personals i als drets d’imatge de les persones participants.
· informar a l'Ajuntament sobre qualsevol incidència greu, anormal, molèstia, etc, que afecti al bon funcionament del servei.
· Complir amb La Llei Orgànica 1/1996, de Protecció Jurídica del Menor, modificada per la Llei 26/2015 i la Llei 45/2015, de voluntariat que estableix l'obligació de presentar un certificat emès per l'empresa sobre els certificats negatius del Registre Central de Delinqüents Sexuals per a tots els professionals, personal de practiques i voluntaris que treballen en contacte habitual amb menors.
· Garantir el compliment de les obligacions establertes per la llei 26/2015, de 28 de juliol, de modificació del sistema de protecció a la infància i a l’adolescència, pel que fa a professions, oficis i activitats que impliquin contacte amb menors.
· Fer un díptic publicitat el servei, on expliqui característiques, preus i altra informació que pugi resultar d’interès per a possibles participants.
· Tenir contractades les assegurances que preveu la normativa vigent, i, específicament, les previstes a l’article 5 del decret 267/20216.
· Lliurar una memòria al finalitzar l'activitat amb la següent informació:

· Llistat d’assistència de l'alumnat i dels monitors.
· Pla d'activitats executat (incloses variacions).
· Desglossament del pressupost executat (inclosa la depesa de contractació de personal).
· Recull fotogràfic intern d'algunes de les activitats realitzades. En cap cas es podran utilitzar fotografies de l'alumnat per fer-ne difusió.
· Valoració d'activitats per part de l'alumnat.
· Valoració del servei per part de les famílies.
· Valoració de l'equip de monitors i director amb una perspectiva preventiva.
· Dur a terme les activitats d'acord amb la programació presentada. Aquesta programació es podrà modificar de comú acord amb l’Ajuntament i per tal de millorar el servei.
· Mantenir i garantir el bon ús de les instal·lacions, mobiliari, equips i materials que s'utilitzin, seguint les indicacions del personal municipal. Si es produeixen desperfectes, per mala utilització o negligència en el seu ús, l'empresa adjudicatària es farà responsable de la seva reparació o reposició.

9.-OBLIGACIONS DE L’AJUNTAMENT.

L’Ajuntament haurà de complir amb el següent:

· Informar de les condicions del servei i recollir les inscripcions al servei de les persones que hi estiguin interessades.
· Facilitar espais per dur a terme reunions informatives amb les famílies, d’acord amb la disponibilitat dels mateixos.
· Facilitar espais adequats i en bon estat per dur a terme l’activitat del casal, incloent servei de consergeria.
· Neteja i manteniment dels espais on es durà a terme l’activitat.
· Coordinació amb l’empresa adjudicatària.
· Facilitar llistats/formularis de les persones inscrites.
· Vetllar pel bon funcionament del servei.
· Fer publicitat de l’activitat (condicions, període i lloc d’inscripció, preus,...) amb els mitjans de comunicació i difusió municipals. 




























